Ir-Regolament tal-Kunsill (KEE, EURATOM, KEFA) Nru 1084/92
tat-28 ta' April 1992
li jemenda r-Regolament Nru 422/67/KEE, Nru 5/67/Euratom li jistabbilixxi l-emolumenti tal-President u Membri tal-Kummissjoni, tal-President, Imħallfin, Avukati Ġenerali u Reġistratur tal-Qorti tal-Ġustizzja u tal-President, Membri u Reġistratur tal-Qorti tal-Prim’ Istanza, u r-Regolament (KEE, Euratom, KEFA) Nru 2290/77 li jistabbilixxi l-emolumenti tal-Membri tal-Qorti ta' l-Awdituri
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi Kunsill Wieħed u Kummissjoni Waħda, u partikolarment l-Artikolu 6 tiegħu,
Wara li kkunsidra t-Trattat li jistabbilixxi l-Komunità Ewropea tal-Faħam u l-Azzar, u partikolarment l-Artikolu 78e tiegħu,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 206 tiegħu,
Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u partikolarment l-Artikolu 180 tiegħu,
Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej, u partikolarment l-Artikoli 20 u 21 tiegħu,
Billi r-Regolament tal-Kunsill (KEFA, KEE, Euratom) Nru 3831/91 tad-19 ta' Diċembru 1991 li jemenda r-Regolamenti tal-Persunal għall-Uffiċjali u l-Kondizzjonijiet ta' l-Impieg applikabbli għall-Aġenti l-Oħra tal-Komunitajiet Ewropej bl-iskop li jintroduċi kontribuzzjoni temporanja [1] inkorporata fir-Regolamenti tal-Persunal għall-Uffiċjali tal-Komunitajiet Ewropej l-Artikolu 66a li jintroduċi din il-kontribuzzjoni temporanja;
Billi l-kontribuzzjoni temporanja għandha tiġi applikata mutatis mutandis għall-President u Membri tal-Kummissjoni, il-President, Imħallfin, Avukati-Ġenerali u Reġistrat tal-Qorti tal-Ġustizzja, il-President, Membri u Reġistrat tal-Qorti tal-Prim’ Istanza u l-Membri tal-Qorti ta' l-Awdituri,
ADOTTA DAN IR-REGOLAMENT:
Artikolu 1
1. L-Artikolu 19a tar-Regolament Nru 422/67/KEE, Nru 5/67/Euratom [2] huwa hawnhekk mibdul b'dan li ġej:
"Artikolu 19a
L-Artikolu 66a tar-Regolamenti tal-Persunal għall-Uffiċjali għandu jgħodd mutatis mutandis għall-President u Membri tal-Kummissjoni, il-President, Imħallfin, Avukati-Ġenerali u Reġistratur tal-Qorti tal-Ġustizzja u l-President, Membri u Reġistratur tal-Qorti tal-Prim’ Istanza."
2. L-Artikolu 19a tar-Regolament (KEE, Euratom, KEFA) Nru 2290/77 [3] huwa hawnhekk mibdul b'dan li ġej:
"Artikolu 19a
L-Artikolu 66a tar-Regolamenti tal-Persunal għall-Uffiċjali għandhom jgħoddu mutatis mutandis għall-Membri tal-Qorti ta' l-Awdituri."
Artikolu 2
Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu jgħodd mill-1 ta' Jannar 1992.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fit-28 ta' April 1992.